b"\n_START_ARTICLE_\nXenia Deli\n_START_SECTION_\nBiografie\n_START_PARAGRAPH_\nXenia Deli s-a n\xc4\x83scut \xc3\xaen Basarabeasca, RSS Moldoveneasc\xc4\x83, URSS. A studiat literatura \xc8\x99i pl\xc4\x83nuia s\xc4\x83 devin\xc4\x83 \xc3\xaenv\xc4\x83\xc8\x9b\xc4\x83toare. A \xc3\xaenv\xc4\x83\xc8\x9bat \xc8\x99i la o \xc8\x99coal\xc4\x83 de modeling. \xc3\x8en cadrul unui program de modeling pentru studen\xc8\x9bi, Deli a concurat \xc3\xaentr-un concurs 'Beach Bunny', fiind una din cele trei finaliste. Ca urmare, a fost invitat\xc4\x83 s\xc4\x83 reprezinte brand-ul \xc3\xaentr-o campanie publicitar\xc4\x83._NEWLINE_La scurt timp dup\xc4\x83, Xenia Deli l-a \xc3\xaent\xc3\xa2lnit pe fotograful Gavin O'Neill, care a invitat-o la o sesiune foto. Pozele sale trimise unei agen\xc8\x9bii de modeling au f\xc4\x83cut ca ea s\xc4\x83 fie invitat\xc4\x83 la un interviu \xc8\x99i apoi s\xc4\x83 semneze un contract. \xc3\x8en 2010 ea s-a mutat \xc3\xaen Carolina de Sud._NEWLINE_Pe 4 iunie 2016 Xenia Deli s-a c\xc4\x83s\xc4\x83torit cu Ossama Fathi Rabah Al-Sharif, un milionar egiptean \xc3\xaen v\xc3\xa2rst\xc4\x83 de 62 ani la acel moment. Nunta a avut loc pe insula Santorini, \xc3\xaen Grecia.\n_START_SECTION_\nModeling\n_START_PARAGRAPH_\nDeli \xc8\x99i-a \xc3\xaenceput cariera poz\xc3\xa2nd pentru fotograful Gavin O'Neill. Dup\xc4\x83 prezentarea pozelor respective unei agen\xc8\x9bii de mod\xc4\x83, Xenia a semnat un contract de model. Apoi, ea a semnat cu Elite Model Management \xc3\xaen Miami \xc3\xaen 2011 \xc8\x99i \xc3\xaen New York \xc3\xaen 2014. A urmat un nou contract cu Victoria's Secret._NEWLINE_De atunci, Xenia Deli a ap\xc4\x83rut pe copertele a numeroase reviste, printre care Playboy, Love FMD Magazine, Elle Romania \xc8\x99i Sport Illustrated of South Africa. A mai ap\xc4\x83rut \xc3\xaen reviste ca: FHM, GQ, Sports Illustrated, Vogue, Harper\xe2\x80\x99s Bazaar \xc8\x99i Maxim. \xc3\x8en 2012 Xenia Deli a ap\xc4\x83rut nud \xc3\xaen Lovecat Magazine.\n_START_SECTION_\nVideoclipuri\n_START_PARAGRAPH_\nXenia Deli a ap\xc4\x83rut \xc3\xaen videoclipuri muzicale, printre care: \xe2\x80\x9eWake Me Up\xe2\x80\x9d de Ionel Istrati \xc8\x99i Thinking About You de Calvin Harris. \xc3\x8en 2015 Xenia a ap\xc4\x83rut \xc3\xaen clipul lui Justin Bieber pentru piesa What Do You Mean, primind o aten\xc8\x9bie sporit\xc4\x83 din partea presei, dup\xc4\x83 ce videoclipurl a fost lansat pe 28 august 2015, ap\xc4\x83r\xc3\xa2nd \xc8\x99i specula\xc8\x9bii cum c\xc4\x83 Xenia ar fi \xc3\xaentr-o rela\xc8\x9bie cu Bieber."